SEIKO EPSON CORPORATION
UGOVOR O SOFTVERSKOJ LICENCI

VAŽNO! PAŽLJIVO PROČITAJTE OVAJ UGOVOR O SOFTVERSKOJ LICENCI Proizvod računalnog softvera, fontovi, oblici pisma i/ili podaci, uključujući sve popratne pisane materijale s objašnjenjima ("Softver") smije instalirati ili koristiti samo Korisnik licence ("Vi") pod uvjetom da se slažete s firmom SEIKO EPSON CORPORATION ("EPSON") o odredbama i uvjetima navedenim u ovom Ugovoru. Instaliranjem i korištenjem Softvera, Vi dajete pristanak na sve odredbe i uvjete iznesene u ovom Ugovoru. Ovaj ugovor trebate pažljivo pročitati prije instaliranja ili korištenja Softvera. Ako se ne slažete s odredbama i uvjetima ovoga Ugovora, nije Vam dopušteno instalirati ili koristiti Softver.

1. Licenca. EPSON i njegovi dobavljači daju Vam osobnu, neisključivu, slobodnu od autorskih prava, neprenosivu ograničenu licencu za instaliranje i korištenje Softvera na jednom računalu ili na računalima koja namjeravate koristiti izravno ili putem mreže. Vi smijete dopustiti drugim korisnicima računala spojenih na mrežu da koriste Softver, pod uvjetom da (a) osigurate da se takvi korisnici slažu i da su obavezani odredbama i uvjetima ovoga Ugovora, (b) osigurate da svi takvi korisnici Softver koriste samo zajedno s računalima i u odnosu na mrežu čiji dio oni čine, te (c) obeštećujete cio EPSON i njegove dobavljače od svih šteta, gubitaka, izdataka, troškova i obaveza koje mogu nastati za EPSON ili njegove dobavljače kao posljedica nepridržavanja i neprovođenja odredaba i uvjeta ovoga Ugovora od strane takvih korisnika. Vi također možete izrađivati kopije Softvera prema potrebi, za pričuvu i arhivske svrhe, pod uvjetom da se napomena o autorskom pravu reproducira u cijelosti na pričuvnoj kopiji. Termin "Softver" uključuje sve kopije softvera, media datoteke, sve kopije što ih Vi izradite i bilo koje dogradnje, modificirane inačice, ažuriranja, dodatke i kopije Softvera koji Vam je licencirao EPSON ili njegovi dobavljači. EPSON i njegovi dobavljači zadržavaju sva druga prava koja nisu ovdje uključena.

2.Ostala prava i ograničenja. Vi ste suglasni da nećete modificirati, prilagođavati ili prevoditi Softver. Vi ste također suglasni da nećete pokušavati primijeniti reversno inženjerstvo, dekompilirati, disasemblirati ili drugačije pokušavati otkriti izvorni kod Softvera. Vi ne smijete dijeliti, iznajmljivati, davati u zakup, opteretiti, davati podlicencu ili posuđivati Softver. Vi, međutim, smijete prenijeti sva Vaša prava za korištenje Softvera na drugu fizičku ili pravnu osobu pod uvjetom da prenesete ovaj Ugovor, Softver, uključujući sve kopije, ažuriranja i prethodne verzije, na tu fizičku ili pravnu osobu te da Vi ne zadržite ikakve kopije, uključujući i kopije pohranjene na računalu. Neke države ili pravosuđa, međutim, ne dopuštaju restrikcije ili ograničenja na prijenos Softvera, tako da se gornja ograničenja ne moraju odnositi na Vas.

3.Vlasništvo. Naslov, prava vlasništva i prava intelektualnog vlasništva u i nad Softverom i svim njegovim kopijama zadržat će EPSON ili njegovi dobavljači. Na Vas se ne prenosi ikakvo pravo titulara ili vlasništvo nad Softverom i ova Licenca se neće tumačiti kao prodaja ikakvih prava na Softver. Ovaj Softver je zaštićen japanskim zakonima o autorskim pravima i međunarodnim ugovorima o autorskim pravima, a isto vrijedi i za druge zakone i ugovore o intelektualnom vlasništvu. Vi ne smijete kopirati Softver, osim ako ovim Ugovorom nije drugačije određeno. Vi ste također suglasni da nećete uklanjati ili izmjenjivati bilo koju napomenu o autorskom pravu i ostale napomene o vlasništvu na bilo kojoj od kopija Softvera.

4. Zaštita i sigurnost. Vi ste suglasni da ćete primjenjivati Vašu najbolju volju i poduzimati sve razumske korake sa svrhom očuvanja Softvera, kako bi se osiguralo da neovlaštene osobe nemaju pristupa njemu te da se neće izraditi ni jedna neovlaštena kopija, publikacija, niti izvoditi otkrivanje ili distribucija ovog Softvera. Vi primate k znanju da ovaj Softver sadrži dragocjene, povjerljive informacije i poslovne tajne, da su neovlašteno korištenje i kopiranje štetni za EPSON i njegove dobavljače te da Vi preuzimate obavezu tajnosti prema takvim dragocjenim informacijama i poslovnim tajnama.

5. Ograničeno jamstvo. U slučaju da ste Softver dobili na medijskom nosaču od EPSON-a ili trgovca, EPSON jamči da će medijski nosač na kojemu je Softver snimljen biti bez defekata u izradi i materijalima pri normalnom korištenju, tijekom perioda od 90 dana od dana kada Vam je isporučen. Ako se medijski nosač vrati u EPSON ili trgovcu od kojega je medijski nosač dobiven unutar perioda od 90 dana od datuma kada Vam je isporučen, a EPSON odredi da je medijski nosač bio defektan, a uz uvjet da taj medijski nosač nije bio izložen krivoj uporabi, zlouporabi, pogrešnoj primjeni ili korišten u oštećenoj opremi, EPSON će zamjeniti medijski nosač nakon što u EPSON vratite Softver, uključujući sve njegove kopije ili dijelove. SVA IMPLICIRANA JAMSTVA NA MEDIJSKI NOSAČ, UKLJUČUJUĆI IMPLICIRANA JAMSTVA UTRŽIVOSTI I SPOSOBNOSTI ZA ODREĐENU SVRHU, OGRANIČENA SU NA TRAJANJE IZRIČITOG JAMSTVA IZNESENOGA GORE.

Vi primate k znanju i pristajete da se korištenje Softvera odvija na Vaš vlastiti rizik. OVAJ SOFTVER SE ISPORUČUJE "KAKAV JEST" TE BEZ IKAKVOG JAMSTVA BILO KOJE VRSTE. EPSON I NJEGOVI DOBAVLJAČI NE JAMČE I NE MOGU JAMČITI PERFORMANSE ILI REZULTATE KOJE VI MOŽETE POSTIZATI UPORABOM SOFTVERA. PRETHODNO IZNESENO PREDSTAVLJA JEDINI I ISKLJUČIVI PRAVNI LIJEK ZA POVREDU JAMSTVA OD STRANE EPSONA I NJEGOVIH DOBAVLJAČA. OSIM PRETHODNOG OGRANIČENOG JAMSTVA, EPSON I NJEGOVI DOBAVLJAČI NE DAJU BILO KAKVA JAMSTVA, IZRIČITA ILI IMPLICIRANA, U POGLEDU NEKRŠENJA, UTRŽIVOSTI ILI SPOSOBNOSTI ZA BILO KOJU ODREĐENU SVRHU. Neke države ili pravosuđa ne dopuštaju isključenje impliciranih jamstava ili ograničenja na duljinu trajanja impliciranog jamstva, tako da se gornja ograničenja ne moraju odnositi na Vas. Ovo jamstvo Vam daje određena zakonska prava. Vi možete imati i druga prava, što se razlikuju od države do države ili između različitih pravosuđa.

EPSON ILI NJEGOVI DOBAVLJAČI NEĆE NI U KOM SLUČAJU BITI ODGOVORNI PREMA VAMA, BILO TO PO UGOVORU, DELIKTU (UKLJUČUJUĆI NEMAR), IZRAVNOJ ODGOVORNOSTI, KRŠENJU JAMSTVA, POGREŠNOJ INTERPRETACIJI ILI DRUGAČIJE, ZA BILO KAKVE IZRAVNE, POSLJEDIČNE, SLUČAJNE ILI POSEBNE ŠTETE, UKLJUČUJUĆI BILO KAKAV GUBITAK PROFITA ILI GUBITAK UŠTEĐEVINA, ČAK I AKO JE EPSON, NJEGOVI DOBAVLJAČI ILI BILO KOJI ZASTUPNIK BIO UPOZOREN NA MOGUĆNOST TAKVIH ŠTETA, KAO NI ZA BILO KAKAV ODŠTETNI ZAHTJEV BILO KOJE TREĆE STRANKE. Neke države ili pravosuđa, međutim, ne dopuštaju isključenje ili ograničenja slučajnih, posljedičnih ili posebnih šteta, tako da se gornja ograničenja ne moraju odnositi na Vas.

6. Raskid. Ne dovodeći u pitanje sva ostala prava koja EPSON ima, ovaj Ugovor bit će automatski raskinut ako se Vi ne budete pridržavali njegovih uvjeta. Vi također možete raskinuti ovaj Ugovor u bilo koje vrijeme, deinstaliranjem i uništavanjem Softvera i svih njegovih kopija.

7. Izvozna ograničenja. Vi ste suglasni da nećete prenositi, izvoziti ili re-eksportirati ovaj Softver i bilo koje podatke ili informacije što ste ih dobili od EPSON-a niti koristiti Softver bez odgovarajuće licence, prema japanskim zakonima, ograničenjima i propisima ili prema zakonima pravosuđa u kojemu je Softver dobiven.

8. Upravni zakoni i opće odredbe. Ovaj Ugovor će se provoditi i tumačiti prema zakonima Japana, bez obzira na njegove moguće konflikte sa zakonskim propisima. Ovaj Ugovor predstavlja cjelovit ugovor između stranaka, u pogledu Softvera, a zamjenjuje sve narudžbenice, komunikacije, oglašavanja ili prezentacije što se odnose na Softver. Ovaj Ugovor bit će obavezujući i k tomu djelovati u korist stranaka i njihovih baštinika, pravnih sljednika i pravnih zastupnika. Ako se ijedna od ovih odredaba pronađe ništavnom ili neprovedivom, to neće utjecati na valjanost ovoga Ugovora, koji će ostati na snazi i provit će se prema svojim odredbama. Ovaj se Ugovor smije izmjenjivati samo u pisanu obliku, potpisanu od strane ovlaštenog službenika EPSON-a.

9. Krajnji korisnici Vlade SAD. Ako ovaj Softver stječete u ime bilo koje jedinice ili agencije Vlade SAD, primjenjuju se slijedeće odredbe. Vlada je suglasna: (i) ako je Softver isporučen Ministarstvu obrane (DoD), Softver je klasificiran kao "Komercijalni računalni softver" i Vlada dobiva samo "ograničena prava" na Softver i njegovu dokumentaciju, kako je taj termin definiran u Članku 252.227-7013(c)(1) u DFARS; te (ii) ako je Softver isporučen bilo kojoj drugoj jedinici ili agenciji Vlade SAD koja nije u DoD, prava Vlade na ovaj Softver bit će kako je definirano u Članku 52.227-19(c)(2) FAR ili, u slučaju da se radi o NASA; u Članku 18-52.227-86(d) NASA dopune FAR.

10. Internet veza. Ovaj Softver može imati sposobnost spajanja na Internet u svrhu odašiljanja podataka i/ili informacija prema vašem računalu ili od njega, ovisno o EPSON hardveru i/ili softveru koji koristite ("EPSON Proizvodi") uključujući, ali ne i ograničeno na informaciju o modelu EPSON Proizvoda, zemlju u kojoj živite, stanje EPSON Proizvoda itd. EPSON smije izmjenjivati stavke takvih podataka i/ili informacija bez Vašeg prethodnog odobrenja. EPSON ne prikuplja bez Vašeg dopuštenja bilo kakve osobne informacije koje se mogu identificirati. EPSON može, međutim, koristiti nepersonalne informacije koje se mogu identificirati za statističke svrhe, kako bi poboljšao razinu usluga koje pružamo našim korisnicima. Ako pristanete na instaliranje ovog Softvera, svaki prijenos na ili s Interneta bit će u skladu s EPSON-ovom tekućom Politikom privatnosti, objavljenom na EPSON Internet stranicama.

EPSON EULA NW 03/01/2007 
