SEIKO EPSON CORPORATION
הסכם רישיון לשימוש בתוכנה

חשוב! קרא הסכם זה, שעניינו רישיון לשימוש בתוכנה, בעיון. מוצר תוכנת המחשב, כלי הגופנים, צורת הגופנים ו/או הנתונים, כולל כל חומר הסברה כתוב נלווה להם ("התוכנה") יותקנו או יהיו בשימוש על ידי מקבל הרישיון ("אתה") אך ורק בכפוף להסכמתך עם ("SEIKO EPSON CORPORATION ("EPSON על התנאים המפורטים בהסכם זה.  בהתקנת התוכנה או השימוש בה, הנך מראה כי אתה מסכים לכל התנאים המפורטים בהסכם זה.  עליך לקרוא הסכם זה בעיון טרם התקנת התוכנה או השימוש בה.  אם אינך מסכים לתנאי הסכם זה, אינך רשאי להתקין את התוכנה או להשתמש בה. 

1.	רישיון.  EPSON וספקיה מעניקים לך רישיון מוגבל אישי, לא בלעדי, חופשי מתמלוגים, ללא זכות להרשאה משנית, להתקנת התוכנה ולשימוש בה על כל מחשב יחיד או מחשבים אשר בכוונתך להשתמש בהם ישירות או ברשת. 
הנך רשאי להתיר לַמשתמשים בַּמחשבים המחוברים לָרשת את השימוש בתוכנה, בכפוף לקיום התנאים הבאים: (א) עליך לוודא שמשתמשים אלה כולם מסכימים ומחויבים לתנאי הסכם זה, (ב) עליך לוודא שמשתמשים אלה כולם עושים שימוש בתוכנה אך ורק באמצעות המחשבים הנזכרים ובקשר עם הרשת שהם מהווים חלק ממנה. כמו כן, (ג) עליך לשפות ולהגן על EPSON וספקיה גם יחד מפני כל נזק, הפסד, עלות, הוצאה וחבות בהם יאלצו EPSON או ספקיה לשאת בגין כשלון משתמשים כגון אלה בעמידה בתנאי הסכם זה ובקיומו. בנוסף לכך, הרשות בידך ליצור עותקים של התוכנה ככל שהדבר נדרש למטרות גיבוי וגניזה, בכפוף לשעתוק הערת זכויות היוצרים בשלמות על עותק הגיבוי.  המונח "תוכנה" כולל את רכיבי התוכנה, המדיה, כל העותקים שיצרת, וכל שדרוג, גרסה ששונתה, עדכון, תוספת ועותקים של התוכנה שהוענק לך רישיון עבורם מטעם EPSON או ספקיה.  EPSON וספקיה שומרים לעצמם כל זכות שלא ניתנה בזה. 

2.	זכויות והגבלות אחרות.  הנך מסכים שלא לשנות, להתאים או לתרגם את התוכנה.  כמו כן, הנך מסכים לא לנסות הנדסה הפוכה, הידור לאחור ("דה-קומפילציה"), פרוק או -לחילופין- לגלות את קוד המקור של התוכנה.  אינך רשאי לשתף, להשכיר, להחכיר, למשכן, לתת הרשאה משנית או להלוות את התוכנה.  עם זאת, הנך רשאי להעביר את כל זכויותיך לשימוש בתוכנה לאדם אחר או ישות משפטית אחרת, בהינתן העברת הסכם זה, התוכנה, כולל כל עותקיה, עדכוניה וגרסאותיה הקודמות, לאדם או ישות משפטית כגון אלה, ובכפוף לכך שלא תשמור כל עותק, כולל עותקים שמורים במחשב. עם זאת, מדינות או מחוזות שיפוטיים שונים אינם מתירים הטלת מגבלות על העברת התוכנה, וכך אפשר שההגבלות דלעיל אינן חלות עליך. 

3.	בעלות.  זכויות חוקיות, זכויות בעלות, וזכויות קניין רוחני בתוכנה וביחס אליה וכן לכל עותק ממנה יישארו בידי EPSON או ספקיה.  לא מועברת לך בזה כל זכות חוקית או בעלות על התוכנה ואין לפרש רישיון זה כמכירה של כל זכות בתוכנה.  התוכנה מוגנת על-ידי חוק זכויות היוצרים היפני ואמנות בין-לאומיות לזכויות יוצרים, כמו גם על-ידי אמנות וחוקים אחרים שעניינם קניינים רוחניים.  פרט למקומות בהסכם בהם מצוין אחרת, אינך רשאי להעתיק את התוכנה.  בנוסף, הנך מסכים לא להסיר או לשנות כל הערה בדבר זכויות יוצרים וקניינים אחרים מכל עותק של התוכנה. 

4.	הגנה ואבטחה.  הנך מסכים לעשות כמיטב יכולתך ולנקוט בכל הצעדים ההגיוניים על-מנת לאבטח את התוכנה, לוודא שאין לאף אדם שאינו בעל הרשאה לכך גישה אליה וכן לוודא שלא נוצר כל עותק, מהדורה, פרסום או הפצה ללא רישיון של מי מרכיבי התוכנה.  הנך מודה בכך שהתוכנה מכילה מידע בעל-ערך, סודי, כמו גם סודות מסחריים, ששימוש והעתקה ללא רישיון מזיקים ל-EPSON ולספקיה, ושיש לך מחויבות נאמנה למידע בעל-ערך ולסודות מסחריים כגון אלה. 

5.	אחריות מוגבלת.  במקרה שקיבלת את התוכנה על גבי מדיה מ-EPSON או סוחר כלשהו, EPSON אחראית לכך שהמדיה עליה מוקלטת התוכנה נקייה מפגמים הן בתהליך העבודה והן בחומרים תחת שימוש שגרתי למשך תקופה של 90 יום מהיום בו סופקה לך התוכנה.  אם תושב המדיה ל-EPSON או לסוחר ממנו קיבלת את המדיה בתוך 90 יום מתאריך האספקה, ובמידה ש-EPSON תקבע שהמדיה פגומה ובהינתן שהמדיה לא הייתה נתונה לשימוש בלתי הולם, פגיעה מכוונת, יחס בלתי נאות או שימוש ביחד עם ציוד פגום, אזי תחליף EPSON את המדיה, עם החזרתך את התוכנה ל-EPSON, כולל כל העותקים של כל חלק ממנה.  כל אחריות מכללא על המדיה, כולל אחריות מכללא על הסחירות וההתאמה למטרה מסוימת, תוגבל לתקופת התחולה של האחריות המפורשת הנזכרת לעיל.

הנך מודה ומסכים לכך שהשימוש בתוכנה נעשה על אחריותך הבלעדית.  התוכנה ניתנת "כפי שהיא" וללא כל אחריות מכל סוג שהוא.  
EPSON וספקיה אינם אחראים ולא יכולים להיות אחראים לביצוע ולתוצאות האפשריות הנובעות משימושך בתוכנה.  להלן התרופות היחידות והבלעדיות להפרת האחריות על-ידי EPSON וספקיה.  פרט לאחריות המוגבלת שלהלן, אין EPSON וספקיה אחראים, במפורש או מכללא, לאי-הפרה, סחירות או התאמה לכל מטרה מסוימת. מדינות או מחוזות שיפוטיים מסוימים אינם מתירים הוצאת אחריות מכללא או הגבלות על משך תחולת אחריות מכללא, וכך יתכן שההגבלות דלעיל אינן חלות עליך.  אחריות זו מעניקה לך זכויות חוקיות מוגדרות.  יתכן שיש לך זכויות אחרות המשתנות ממדינה למדינה או ממחוז שיפוטי אחד למשנהו. 

בכל מקרה, לא תהיה ל-EPSON או ספקיה אחריות כלפיך, הן אחריות העולה מחוזה, עוולה (ובכלל זה רשלנות), אחריות קפידה, הפרת הסכם האחריות, מצג שווא, או -לחילופין- בגין נזקים ישירים, עקיפים, משניים או מיוחדים, כולל הפסד רווחים או חסכונות, ואפילו היו EPSON, ספקיה, או נציג אחר מודעים להיתכנותם של נזקים כגון אלה או בגין כל תביעה על-ידי צד שלישי.  עם זאת, מדינות או מחוזות שיפוטיים מסוימים אוסרים החלת הגבלה על נזקים משניים, עקיפים או מיוחדים או הוצאתם מהכלל, וכך אפשר שההגבלות דלעיל אינן חלות עליך. 

6.	ביטול.  בלא לפגוע בכל זכות אחרת של EPSON, הסכם זה יבוטל אוטומאטית עם כישלונך בעמידה בתנאיו.  כמו כן, בידך לבטל הסכם זה בכל עת באמצעות הסרת התקנת התוכנה והשמדתה, על כל עותקיה.

7.	הגבלה על הייצוא.  הנך מסכים שלא להעביר, לייצא או לייצא מחדש את התוכנה וכל הנתונים או המידע שקיבלת מ-EPSON  וכן שלא להשתמש בתוכנה בלא רישיון מתאים בכפוף לחוק, להגבלות ולהוראות התקינה הנהוגות ביפן, או לחוק של המחוז השיפוטי בו נתקבלה התוכנה. 

8.	החוק השולט ותנאים כלליים.  הסכם זה כפוף לחוק היפני ויתפרש על פיו, ללא קשר לסתירתו חוקים אחרים.  הסכם זה הוא ההסכם המלא בין הצדדים ביחס לתוכנה, ומחליף כל הזמנת קנייה, התקשרות, פרסום או מצג הנוגעים לתוכנה.  הסכם זה מחייב את הצדדים הנזכרים בו, יורשיהם, הממונים על ידיהם ונציגיהם החוקיים, וייטיב עמם.  במידה שיימצא תנאי מהתנאים הנזכרים חסר תוקף או בלתי ניתן לאכיפה, לא ישפיע הדבר על תקפות שאר חלקי ההסכם, שייוותר תקף ובר-אכיפה על-פי תנאיו.  שינוי בהסכם זה ייעשה אך ורק בכתב ובחתימת פקיד מורשה מטעם EPSON.

9.	משתמשי קצה של ממשלת ארה"ב. אם הנך רוכש את התוכנה מטעם יחידה או סוכנות של ממשלת ארה"ב, יחולו התנאים הבאים.  הממשלה מסכימה כי:
	(i) אם סופקה התוכנה למשרד ההגנה (DoD), תסווג התוכנה כ"תוכנת מחשב מסחרית" והממשלה רוכשת "זכויות מוגבלות" בלבד בתוכנה ובמסמכיה, כהגדרת המונח בסעיף 252.227-7013(c)(1) בנספח לתקנות הרכישה הפדראליות של משרד ההגנה; וכן (ii) אם התוכנה סופקה ליחידה או סוכנות של ממשלת ארה"ב, מלבד משרד ההגנה, הרי שזכויות הממשלה בתוכנה ובמסמכים הקשורים אליה יהיו כמוגדר בסעיף 52.227-19(c)(2) של תקנות הרכישה הפדראליות או, במקרה שמדובר ב-NASA, בסעיף 18-52.227-86(d) בנספח NASA לתקנות הרכישה הפדראליות. 

10.	חיבור לאינטרנט. ייתכן שלתוכנה תהיה יכולת חיבור לאינטרנט לשם העברת נתונים ו/או מידע מהמחשב שלך ואליו, בנוגע לחומרה ו/או לתוכנות של EPSON הנמצאות בשימושך ("מוצרי EPSON"), לרבות, אך לא בלבד, מידע בנוגע לדגם של מוצרי EPSON, המדינה שבה אתה מתגורר, המצב של מוצרי EPSON וכיוצא בזה. EPSON עשויה לשנות את הפרטים הכלולים במידע ו/או בנתונים אלה ללא אישורך. EPSON אינה אוספת ללא הסכמתך מידע שיכול לשמש לזיהוי. עם זאת, EPSON עשויה להשתמש במידע שאינו יכול לשמש לזיהוי למטרות סטטיסטיקה, כדי לשפר את רמת השירות שאנו מספקים למשתמשים. בהתקנת התוכנה, אתה מסכים לכך שכל המידע המועבר אל האינטרנט או ממנו יהיה כפוף למדיניות הפרטיות של EPSON הנמצאת בתוקף, הזמינה לעיון מאתר האינטרנט של EPSON.

EPSON EULA NW 03/01/2007

